stanford-oval/wikipedia huggingface dataset:
พระราเมศวร (พระราชโอรสในสมเด็จพระมหาจักรพรรดิ)
สงครามช้างเผือก

บทความหลัก: สงครามช้างเผือก
สมเด็จพระมหาจักรพรรดิหลังจากสงครามพระเจ้าตะเบ็งชเวตี้ได้เสด็จออกคล้องช้างป่าครั้งใหญ่ซึ่งนำไปสู่การค้นพบช้างเผือกเจ็ดช้าง เป็นสัญลักษณ์แห่งศักดิ์ศรีและเกียรติยศ การค้นพบของพวกเขาได้รับการเฉลิมฉลอง อันเป็นเครื่องหมายแห่งความชอบธรรมและอำนาจของกษัตริย์ ในปี พ.ศ. 2106 พระเจ้าบุเรงนอง (ซึ่งสืบราชบัลลังก์ต่อจากพระเจ้าตะเบ็งชะเวตี้ในปี พ.ศ. 2094) ที่ได้ยินข่าวนี้ตัดสินพระทัยใช้ช้างเป็นข้ออ้างในการรุกราน โดยขอช้างเผือกของสมเด็จพระมหาจักรพรรดิสองช้าง ฝ่ายสนับสนุนสงครามที่นำโดยพระราเมศวรได้กราบทูลสมเด็จพระมหาจักรพรรดิมิให้ทำตามคำขอและเผชิญหน้ากับการรุกราน
ตามคำกราบทูลของพระราเมศวร สมเด็จพระมหาจักรพรรดิ ได้ปฏิเสธและไม่นานพระเจ้าบุเรงนองก็รุกรานสยาม เมืองสวรรคโลก สุโขทัย และ พิชัย ก็เสียแก่พม่า หลังจากเฝ้ารออยู่หลายเดือนเมืองพิษณุโลกก็ยอมแพ้ต่อกองทัพพม่า พระเทวัน (น้องเขย) ของพระราเมศวร พระมหาธรรมราชา ได้ตัดสินพระทัยสาบานพระองค์ว่าจะจงรักภักดีต่อพระเจ้าบุเรงนอง
กรุงศรีอยุธยาสามารถต้านทานการล้อมโดยกองทัพพม่าได้เป็นเวลาหลายเดือน อย่างไรก็ตามด้วยความช่วยเหลือของทหารรับจ้างชาวโปรตุเกส พระเจ้าบุเรงนองสามารถถล่มเมืองได้อย่างต่อเนื่องด้วยปืนใหญ่และกระสุนเพลิง ชาวกรุงกลัวเสียงดังและเหน็ดเหนื่อยจากสงคราม สมเด็จพระมหาจักรพรรดิตัดสินพระทัยยอมแพ้ต่อพม่า ถึงเวลานี้ พระราเมศวรและฝ่ายสนับสนุนสงครามสูญเสียความน่าเชื่อถือทั้งหมดภายในราชสำนัก สมเด็จพระมหาจักรพรรดิไม่มีทางเลือกอื่น
ดังนั้นสยามกลายเป็นเมืองขึ้นของพม่าเมื่อวันที่ 18 กุมภาพันธ์ ปี พ.ศ. 2107 กับการยอมแพ้ครั้งนี้ พระเจ้าบุเรงนองก็สามารถที่จะสร้างจักรวรรดิที่ยิ่งใหญ่ที่สุดในประวัติศาสตร์ของเอเชียตะวันออกเฉียงใต้
สิ้นพระชนม์

เป็นส่วนหนึ่งของข้อตกลงสันติภาพ พระราเมศวรและสมเด็จพระมหาจักรพรรดิและประชาชนหลายพันคนถูกพาตัวไปยังหงสาวดีเมื่อวันที่ 28 มีนาคม ปี พ.ศ. 2107 ถึงที่นั่นเมื่อวันที่ 15 พฤษภาคม ปี พ.ศ. 2107 พระชายาของพระองค์และพระญาติตามเสด็จมาที่นี่ด้วย ในเดือนตุลาคม ปี พ.ศ. 2107 พระราเมศวรที่พระพลานามัยไม่สู้ดีถึงกระนั้นก็ยอมเดินทัพไป ล้านนา พร้อมด้วยกองทัพหลักของพม่าเพื่อปราบกบฏของ พระเมกุฏิสุทธิวงศ์ พระราเมศวรประชวรสวรรคตระหว่างทางไปล้านนาในเดือนพฤศจิกายน ปี พ.ศ. 2107
ดูเพิ่ม

สงครามพระเจ้าตะเบ็งชเวตี้
สมเด็จพระมหาจักรพรรดิ
พระสุริโยทัย
อาณาจักรอยุธยา
บันทึก

↑  He died sometime between 23 October 1564 (start of campaign) and 25 November 1564 (Mekuti's surrender) per (Maha Yazawin Vol. 2 2006: 278).
เวียดนามแอร์ไลน์ เที่ยวบินที่ 831

| สรุปอุบัติเหตุ |
| --- | --- |
วันที่: 9 กันยายน พ.ศ. 2531
สรุป: ทัศนวิสัยไม่ดี
จุดเกิดเหตุ: หมู่ 6 ตำบลคูคต อำเภอลำลูกกา จังหวัดปทุมธานี ประเทศไทย
อากาศยานลำที่เกิดเหตุ
ประเภทอากาศยาน: ตูโปเลฟ Tu-134
ดําเนินการโดย: การบินพลเรือนเวียดนาม
ทะเบียน: VN-A102
ต้นทาง: ท่าอากาศยานนานาชาติโหน่ยบ่าย ฮานอย ประเทศเวียดนาม
ปลายทาง: ท่าอากาศยานกรุงเทพ กรุงเทพมหานคร ประเทศไทย
จำนวนคน: 90
ผู้โดยสาร: 84
ลูกเรือ: 6
เสียชีวิต: 76
บาดเจ็บ: 14
สูญหาย: 0
รอดชีวิต: 14
เวียดนามแอร์ไลน์ เที่ยวบินที่ 831 เป็นอุบัติเหตุเครื่องบินตกในประเทศไทย พ.ศ. 2531 โดยสายการบินสัญชาติเวียดนาม (ปัจจุบันคือ เวียดนามแอร์ไลน์) นำผู้โดยสารบินจากฮานอยไปยังกรุงเทพมหานคร เมื่อวันที่ 9 กันยายน พ.ศ. 2531 ด้วยเครื่องบินตูโปเลฟ ตู-134 ทะเบียน VN-A102 ขณะเครื่องลดระดับลงจอด มีฝนตกหนักและทัศนวิสัยไม่ดี และมีรายงานว่าเครื่องถูกฟ้าผ่า  นักบินลดระดับความสูงไม่ถูกต้อง นำเครื่องลงผิดเป้าหมายและตกลงในพื้นที่หมู่ 6 ตำบลคูคต  อำเภอลำลูกกา จังหวัดปทุมธานี ใกล้กับหมู่บ้านเสมาฟ้าคราม เมื่อเวลา 11.37 น. ห่างจากสนามบิน 6 กิโลเมตร มีผู้เสียชีวิต 76 คน มีผู้รอดชีวิต 6 คน  ในจำนวนผู้เสียชีวิต มี รัฐมนตรีว่าการกระทรวงสาธารณสุขของเวียดนาม และเอกอัครราชทูตอินเดียประจำเวียดนาม รวมอยู่ด้วย
นักบินที่ 1 ซึ่งเป็นหนึ่งในผู้รอดชีวิต กล่าวว่าเครื่องบินตกเนื่องจากถูกฟ้าผ่า ในขณะที่ทางการโซเวียตซึ่งเป็นผู้ผลิตเครื่องบิน กลับไม่ยอมเปิดเผยรายละเอียดของกล่องดำ
การประชุมสภาแห่งชาติพรรคคอมมิวนิสต์จีนครั้งที่ 20

| --- | --- |
ธงพรรคคอมมิวนิสต์จีน
วันที่: 16–22 ตุลาคม ค.ศ. 2022 (6 วัน)
ที่ตั้ง: มหาศาลาประชาชน ปักกิ่ง ประเทศจีน
ผู้เข้าร่วม: ผู้แทน 2,296 คน
ผล: การเลือกตั้งคณะกรรมาธิการกลางชุดที่ 20 และคณะกรรมการสอบวินัยส่วนกลางชุดที่ 20
เว็บไซต์: english.news.cn/special/cpc20/index.html
ป้ายประชาสัมพันธ์การประชุมสภาแห่งชาติพรรคคอมมิวนิสต์จีนครั้งที่ 20 ที่วัดซีซินชาน
การประชุมสภาแห่งชาติพรรคคอมมิวนิสต์จีนครั้งที่ 20 (จีน: 中国共产党第二十次全国代表大会) หรือที่เรียกกันทั่วไปว่า เอ้อร์ฉือต้า (จีน: 二十大) จัดขึ้น ณ มหาศาลาประชาชน กรุงปักกิ่ง ระหว่างวันที่ 16 ถึง 22 ตุลาคม ค.ศ. 2022 การประชุมมีผู้แทนเข้าร่วม 2,296 คนและผู้แทนที่ได้รับเชิญพิเศษอีก 83 คน
การประชุมสภาแห่งชาติได้อนุมัติการแก้ไขเพิ่มเติมธรรมนูญพรรคคอมมิวนิสต์จีน รายชื่อสมาชิกคณะกรรมการสอบวินัยส่วนกลางและได้เลือกคณะกรรมาธิการกลางพรรคคอมมิวนิสต์จีนชุดที่ 20 ในวันถัดจากปิดประชุมใหญ่ ได้มีการจัดประชุมเต็มคณะครั้งที่ 1 ซึ่งคณะกรรมาธิการกลางได้อนุมัติองค์ประกอบของสำนักเลขาธิการ ไม่นานหลังจากนั้น สี จิ้นผิง สมาชิกกรมการเมืองและคณะกรรมาธิการสามัญ องค์กรที่มีอำนาจตัดสินใจมากที่สุดของพรรค ก็ได้รับเลือกตั้งเป็นเลขาธิการพรรคคอมมิวนิสต์จีนเป็นสมัยที่สาม ซึ่งเป็นสิ่งที่ไม่เคยเกิดขึ้นมาก่อนหลังการประชุมสภาแห่งชาติครั้งใด ๆ คาดว่าจะมีการประชุมใหญ่ครั้งที่ 21 ตามมาใน ค.ศ. 2027
ภูมิหลัง

การเตรียมการสำหรับการประชุมสภาแห่งชาติพรรคคอมมิวนิสต์จีนครั้งที่ 20 เริ่มขึ้นใน ค.ศ. 2021 และสิ้นสุดลงด้วยการประชุมเต็มคณะของคณะกรรมาธิการกลางชุดที่ 19 ซึ่งจัดขึ้นเพียงไม่กี่วันก่อนการประชุมใหญ่ครั้งที่ 20 การเลือกผู้แทนเข้าร่วมการประชุมสภาแห่งชาติครั้งที่ 20 เริ่มขึ้นในเดือนพฤศจิกายน ค.ศ. 2021 พร้อมกับการรับและแก้ไขเอกสารของพรรค ในเดือนนั้น คณะกรรมาธิการกลางชุดที่ 19 ได้ตัดสินใจในที่ประชุมเต็มคณะครั้งที่ 6 ว่าการประชุมสภาแห่งชาติครั้งที่ 20 จะจัดขึ้นในครึ่งหลังของ ค.ศ. 2022
ในเดือนพฤษภาคม ค.ศ. 2022 สำนักงานใหญ่พรรคคอมมิวนิสต์จีนได้ออกระเบียบชุดหนึ่งเพื่อเตือนสมาชิกพรรคที่เกษียณอายุแล้วไม่ให้แสดงความเห็นทางการเมืองใน "แง่ลบ" หรือวิจารณ์นโยบายของพรรคในช่วงก่อนการประชุมสภาแห่งชาติครั้งที่ 20 และหากฝ่าฝืนจะมีการ "ลงโทษ" อย่างจริงจัง
วันที่ 30 สิงหาคม กรมการเมืองได้จัดการประชุมเพื่อเตรียมการประชุมเต็มคณะครั้งที่ 7 ของคณะกรรมาธิการกลางชุดที่ 19 และการประชุมสภาแห่งชาติครั้งที่ 20 ซึ่งได้กำหนดวันประชุมเต็มคณะและการประชุมสภาแห่งชาติขึ้นในวันที่ 9 และ 16 ตุลาคม ตามลำดับ
ในเดือนกันยายน มีข่าวลือที่ไม่มีหลักฐานยืนยันเกี่ยวกับการรัฐประหารแพร่กระจายไปทั่วสื่อสังคมออนไลน์ แต่ข่าวลือดังกล่าวก็ถูกปฏิเสธไปหลังสี จิ้นผิง ปรากฏตัวต่อสาธารณะในอีกไม่กี่วันต่อมา
วันที่ 25 กันยายน ค.ศ. 2022 มีการเลือกผู้แทน 2,296 คนเพื่อเป็นตัวแทนสมาชิกพรรคคอมมิวนิสต์จีนจำนวน 96.7 ล้านคน
วันที่ 13 ตุลาคม ก่อนการประชุมสภาแห่งชาติพรรคคอมมิวนิสต์จีนครั้งที่ 20 เพียงสามวัน ได้เกิดเหตุการณ์การประท้วงที่สะพานซี่อทง กรุงปักกิ่งขึ้น การประท้วงต่อต้านสี จิ้นผิง และนโยบายของเขานั้นนับว่าหาได้ยาก เพราะเกิดขึ้นเพียงไม่กี่วันก่อนการประชุม ซึ่งเป็นช่วงเวลาที่รัฐบาลดำเนินการควบคุมการประท้วงและความเห็นที่ขัดแย้งอย่างเข้มงวดเป็นพิเศษ ภายหลังปรากฏคำขวัญการประท้วงที่คล้ายคลึงกันในเมืองอื่น ๆ ของจีนและทั่วโลก บางคนได้เผยแพร่ข้อความเหล่านี้ในรูปแบบรอยขูดขีดเขียนหรือผ่านแอร์ดรอป
การประชุม > การประชุมเต็มคณะครั้งที่ 1

การประชุมเต็มคณะครั้งที่ 1 ของคณะกรรมาธิการกลางพรรคคอมมิวนิสต์จีนชุดที่ 20 เพื่อเลือกตั้งผู้นำส่วนกลางของพรรค จัดขึ้นทันทีหลังการประชุมสภาแห่งชาติ โดยสี จิ้นผิง เลขาธิการพรรคคอมมิวนิสต์จีน ได้รับเลือกให้ดำรงตำแหน่งผู้นำพรรคเป็นสมัยที่สาม ซึ่งถือเป็นสิ่งที่ไม่เคยเกิดขึ้นมาก่อนในประวัติศาสตร์พรรค สมาชิกคณะกรรมาธิการสามัญประจำกรมการเมืองชุดที่ 20 ที่ได้รับเลือกนอกจากจากสี จิ้นผิง เรียงตามลำดับความสำคัญได้แก่:
หลี่ เฉียง (เกิด ค.ศ. 1959) – ถูกมองว่าเป็นพันธมิตรคนสนิทของสี ดำรงตำแหน่งเลขาธิการพรรคคอมมิวนิสต์จีนประจำนครเซี่ยงไฮ้ตั้งแต่ ค.ศ. 2017 และต่อมาได้สืบทอดตำแหน่งนายกรัฐมนตรีจากหลี่ เค่อเฉียงใน ค.ศ. 2023 แม้จะได้รับการมองว่าเป็นมิตรต่อธุรกิจ แต่เขาก็ถูกวิพากษ์วิจารณ์อย่างหนักถึงการจัดการกับการล็อกดาวน์เซี่ยงไฮ้เป็นเวลาสองเดือนเนื่องจากการระบาดของไวรัสโคโรนา
จ้าว เล่อจี้ (เกิด ค.ศ. 1957) – เคยดำรงตำแหน่งสมาชิกลำดับที่ 6 ของคณะกรรมาธิการสามัญประจำกรมการเมือง และเลขาธิการคณะกรรมการสอบวินัยส่วนกลาง ปัจจุบันสืบทอดตำแหน่งจากลี่ จ้านชู เป็นประธานคณะกรรมาธิการสามัญประจำสภาประชาชนแห่งชาติ
หวัง ฮู่หนิง (เกิด ค.ศ. 1955) – เคยดำรงตำแหน่งเป็นสมาชิกลำดับที่ 5 ของคณะกรรมการสามัญประจำกรมการเมือง และเลขาธิการลำดับแรกของสำนักเลขาธิการพรรคคอมมิวนิสต์จีน ปัจจุบันสืบทอดตำแหน่งจากวัง หยาง เป็นประธานสภาที่ปรึกษาการเมืองประชาชนจีน ถูกมองว่าเป็นที่ปรึกษาใกล้ชิดของสี และอยู่เบื้องหลังแนวคิดอุดมการณ์ของสีและเลขาธิการพรรคคนก่อน ๆ ได้แก่ เจียง เจ๋อหมิน และหู จิ่นเทา
ไช่ ฉี (เกิด ค.ศ. 1955) – ดำรงตำแหน่งเลขาธิการพรรคคอมมิวนิสต์จีนประจำกรุงปักกิ่งตั้งแต่ ค.ศ. 2017 และกลายมาเป็นเลขาธิการลำดับแรกของสำนักเลขาธิการพรรคคอมมิวนิสต์จีน เขาเป็นพันธมิตรคนสนิทของสี
ติง ซฺเวเสียง (เกิด ค.ศ. 1962) – ดำรงตำแหน่งผู้อำนวยการสำนักงานใหญ่พรรคคอมมิวนิสต์จีน ติงเป็นเสมือนเสนาธิการของสีตั้งแต่ ค.ศ. 2017 เป็นพันธมิตรคนสนิทของสีและสืบทอดตำแหน่งรองนายกรัฐมนตรีลำดับแรกต่อจากหัน เจิ้ง
หลี่ ซี (เกิด ค.ศ. 1976) – ดำรงตำแหน่งเลขาธิการพรรคคอมมิวนิสต์จีนประจำมณฑลกวางตุ้งตั้งแต่ ค.ศ. 2017 ก่อนจะได้รับแต่งตั้งเป็นเลขาธิการคณะกรรมการสอบวินัยส่วนกลางต่อจากจ้าว เล่อจี้ และมีความเชื่อมโยงกับสี
สมาชิกคณะกรรมาธิการสามัญประจำกรมการเมืองชุดใหม่มีส่วนใหญ่เป็นบุคคลที่ใกล้ชิดกับสี โดยมีสมาชิกในคณะกรรมาธิการชุดเดิมจำนวน 4 คนจาก 7 คน รวมถึงหลี่ เค่อเฉียง อดีตนายกรัฐมนตรี และวัง หยาง อดีตประธานสภาที่ปรึกษาการเมืองฯ สมาชิกคณะกรรมาธิการสามัญฯ ชุดก่อนหน้าที่ยังคงเหลืออยู่ นอกจากสีคือ จ้าว เล่อจี้ และหวัง อู่หนิง แม้ว่าลำดับชั้นและตำแหน่งของทั้งสองจะเปลี่ยนแปลงไป รอยเตอร์สรายงานว่าการเกษียณอายุของวัง หยาง และหลี่ เค่อเฉียง รวมถึงการลดตำแหน่งของรองนายกรัฐมนตรีหู ชุนหฺวา ออกจากกรมการเมือง หมายถึงการสิ้นสุดอิทธิพลของกลุ่มถวนไพ่ ขณะที่วิลลี โว-แลป ลาม เขียนว่า ไม่มีตัวแทนจากกลุ่มถวนไพ่หรือกลุ่มเซี่ยงไฮ้ ทำให้กลุ่มของสีครองอำนาจอย่างเบ็ดเสร็จ
การเปลี่ยนแปลงนโยบาย > การแก้ไขธรรมนูญพรรค

การประชุมสภาแห่งชาติเห็นชอบการแก้ไขเพิ่มเติมธรรมนูญพรรคคอมมิวนิสต์จีนหลายฉบับ การเพิ่มเติมเหล่านี้ยังรวมถึงการคัดค้านการแบ่งแยกดินแดนของไต้หวัน การพัฒนา "จิตวิญญาณการต่อสู้" และการเสริมสร้างขีดความสามารถในการต่อสู้ รวมถึงการเพิ่มเป้าหมายที่เกี่ยวข้องกับสี เช่น การบรรลุความมั่งคั่งร่วมกันอย่างค่อยเป็นค่อยไป การส่งเสริมความทันสมัยแบบจีน และการพัฒนาประชาธิปไตยของประชาชนแบบเต็มรูปแบบที่กว้างขวาง ยั่งยืน และแข็งแกร่ง การแก้ไขเพิ่มเติมธรรมนูญได้ยกระดับสถานะของสีและพรรคคอมมิวนิสต์จีนให้สูงขึ้น โดยระบุให้พรรคคอมมิวนิสต์จีนเป็น "กำลังนำทางการเมืองสูงสุด" และได้บรรจุหลักการ "สองยึดมั่น" เข้าไป ซึ่งหมายถึงการปกป้องสถานะของสีในฐานะแกนหลักของพรรคคอมมิวนิสต์จีนและการปกป้องอำนาจรวมศูนย์ของพรรค
การเปลี่ยนแปลงนโยบาย > เศรษฐกิจ

การประชุมสภาแห่งชาติเน้นย้ำว่าวาระเศรษฐกิจของพรรคคอมมิวนิสต์จีนควรให้ความสำคัญกับคุณภาพการเติบโต มากกว่าปริมาณการเติบโตเพียงอย่างเดียว โดยสอดคล้องกับหลักการของความมั่นคงและความมั่งคั่งร่วมกัน ความสำคัญของการเติบโตของเศรษฐกิจดิจิทัลก็ได้รับการเน้นย้ำเช่นกัน
การประชุมสภาแห่งชาติครั้งที่ 20 ได้เน้นย้ำถึงอารยธรรมนิเวศน์ให้เป็นเป้าหมายหลักในการพัฒนาของพรรคคอมมิวนิสต์จีน
ปฏิกิริยา > ประเทศ

เกาหลีเหนือ: คิม จ็องอึน เลขาธิการพรรคแรงงานเกาหลีส่งจดหมายแสดงความยินดีถึงสีเกี่ยวกับการประชุมสภาแห่งชาติพรรคและการได้รับเลือกให้ดำรงตำแหน่งเลขาธิการพรรคคอมมิวนิสต์จีนอีกสมัย โดยกล่าวว่าการประชุมครั้งนี้เป็น "เหตุการณ์สำคัญยิ่ง" สำหรับพรรคคอมมิวนิสต์และประชาชนจีน "ในการขับเคลื่อนกระบวนการทางประวัติศาสตร์ของความเจริญรุ่งเรืองอันยิ่งใหญ่ของชาติจีนภายใต้ผืนธงของแนวคิดสังคมนิยมอัตลักษณ์จีนในสมัยใหม่" และกล่าวว่าเขาหวังที่จะพัฒนาความสัมพันธ์ระหว่างสองประเทศต่อไป
รัสเซีย: ประธานาธิบดีวลาดิมีร์ ปูติน แสดงความยินดีกับสีที่ได้รับเลือกอีกครั้งหนึ่ง โดยกล่าวว่าการประชุม "ยืนยันอย่างเต็มที่ถึงอำนาจทางการเมืองที่สูงของท่าน รวมถึงความสามัคคีของพรรคที่ท่านเป็นผู้นำ" และกล่าวว่าเขามั่นใจว่าการได้รับเลือกอีกครั้งของสีจะช่วย "เสริมสร้างสถานะของจีนบนเวทีโลก"
ไต้หวัน: ทันทีหลังจากที่สีกล่าวสุนทรพจน์เปิดประชุมซึ่งระบุว่าสาธารณรัฐประชาชนจีนจะไม่ละทิ้งทางเลือกในการปฏิบัติการทางทหารต่อไต้หวัน สำนักงานประธานาธิบดีไต้หวันก็ได้ออกแถลงการณ์ตอบโต้ว่าไต้หวันจะไม่อ่อนข้อต่อการละเมิดอธิปไตยหรือประชาธิปไตยของตน กลับกัน พรรคชาตินิยมจีนได้แสดงความยินดีกับสีในการได้รับเลือกเป็นเลขาธิการพรรคคอมมิวนิสต์จีนอีกครั้ง
ปฏิกิริยา > ตลาดหลักทรัพย์

หุ้นที่เกี่ยวข้องกับบริษัทจีนประสบภาวะขาดทุนอย่างหนักในวันที่ 24 ตุลาคม โดยดัชนีฮั่งเส็งร่วงลงร้อยละ 6 ซึ่งเป็นการลดลงที่รุนแรงที่สุดในรอบหนึ่งวันนับตั้งแต่เกิดวิกฤตการณ์การเงินใน ค.ศ. 2008 ตลาดหลักทรัพย์เซี่ยงไฮ้ลดลงเพียงร้อยละ 2 หลังการประชุม เหรินหมินปี้เกือบจะอ่อนค่าลงแตะระดับ 7.31 หยวนต่อ 1 ดอลลาร์สหรัฐ ดัชนี Golden Dragon China ซึ่งเป็นดัชนีที่วัดผลการดำเนินงานของบริษัทจีนหลายแห่งที่จดทะเบียนในตลาดหลักทรัพย์สหรัฐร่วงลงร้อยละ 14 ซึ่งถือเป็นการลดลงที่มากที่สุดในรอบหนึ่งวันนับตั้งแต่ ค.ศ. 2004 ก่อนจะฟื้นตัวขึ้นเล็กน้อยในวันถัดมา
ดูเพิ่ม

รัฐบาลสี จิ้นผิง
การสืบทอดอำนาจในประเทศจีน
การประชุมเต็มคณะครั้งที่ 1 ของคณะกรรมาธิการกลางพรรคคอมมิวนิสต์จีน ชุดที่ 20
แหล่งข้อมูลอื่น

รายงานฉบับเต็มเป็นภาษาอังกฤษของประธานาธิบดีและเลขาธิการพรรคคอมมิวนิสต์จีน สี จิ้นผิง ต่อการประชุมสภาแห่งชาติพรรคประจำปี 2022 ของจีน
มิสอินเตอร์คอนติเนนตัล

| --- | --- |
ชื่อย่อ: MIO
คําขวัญ: (อังกฤษ) The most beautiful woman of all continents
ก่อตั้ง: 1971; 54 ปีที่แล้ว (1971)
ประเภท: การประกวดความงาม
สํานักงานใหญ่: ปานามาซิตี
ที่ตั้ง:  ปานามา
สมาชิก  : 80 ประเทศ
ภาษาทางการ : อังกฤษ
บุคลากรหลัก: Manoj Chatlani
องค์กรปกครอง: THE MISS INTERCONTINENTAL ORGANIZATION S.A.
เว็บไซต์: เว็บไซต์หลักอย่างเป็นทางการ
มิสอินเตอร์คอนทิเนนทัล (อังกฤษ : Miss Intercontinental) เป็นการประกวดนางงามเวทีการประกวดนางงามที่จัดการประกวดมานานเวทีหนึ่ง โดยเริ่มจัดการประกวดครั้งแรกเมื่อปี 1971 ที่ ประเทศอารูบา ผู้ดำรงตำแหน่งมิสอินเตอร์คอนทิเนนทัล 2024 คนปัจจุบันคือ มาเรีย เซเปโร จากปวยร์โตรีโก ได้รับตำแหน่งเมื่อวันที่ 6 ธันวาคม ค.ศ. 2024  ณ ประเทศอียิปต์
ผู้ชนะการประกวด > ผู้ชนะเรียงตามจำนวนครั้ง

| 0 | 1 | 2 |
| --- | --- | --- |
| ประเทศ/ดินแดน | จำนวน | ปีที่ชนะ |
|  ปวยร์โตรีโก | 5 | 1986, 1991, 2010, 2016, 2024 |
|  เวเนซุเอลา | 5 | 1974, 2001, 2005, 2009, 2012 |
|  สหรัฐอเมริกา | 5 | 1973, 1979, 1982, 1994, 2011 |
|  รัสเซีย | 3 | 1991, 2013, 2015 |
|  เยอรมนี | 3 | 1992, 1993, 2000 |
|  บราซิล | 3 | 1972, 1981, 1998 |
|  ไทย | 2 | 2014, 2023 |
|  ฟิลิปปินส์ | 2 | 2018, 2021 |
|  โคลอมเบีย | 2 | 2004, 2008 |
|  เลบานอน | 2 | 2003, 2007 |
|  กูราเซา | 2 | 1988, 2002 |
|  อินเดีย | 2 | 1978, 1997 |
|  สาธารณรัฐโดมินิกัน | 2 | 1985, 1989 * |
|  เปรู | 2 | 1971, 1987 |
|  เวียดนาม | 1 | 2022 |
|  ฮังการี | 1 | 2019 |
|  เม็กซิโก | 1 | 2017 |
|  สโลวาเกีย | 1 | 2006 |
|  ตุรกี | 1 | 1999 |
|  เฟรนช์พอลินีเชีย | 1 | 1996 |
|  หมู่เกาะเวอร์จินของสหรัฐ | 1 | 1995 |
|  จาเมกา | 1 | 1990 |
|  ไนจีเรีย | 1 | 1989 * |
|  เนเธอร์แลนด์ | 1 | 1983 |
|  อาร์เจนตินา | 1 | 1980 |
|  อังกฤษ | 1 | 1977 |
|  นิการากัว | 1 | 1976 |
|  อิหร่าน | 1 | 1975 |
ผู้ชนะการประกวด > จำนวนผู้ชนะเลิศแบ่งตามภูมิภาค

| 0 | 1 | 2 |
| --- | --- | --- |
| ทวีป | ตำแหน่ง | ประเทศ |
|  อเมริกา | 29 | เวเนซุเอลา (5), สหรัฐ (5), ปวยร์โตรีโก (5), บราซิล (3), โคลอมเบีย (2), กือราเซา (2), สาธารณรัฐโดมินิกัน (2), เปรู (2), นิการากัว (1), อาร์เจนตินา (1), จาเมกา (1), หมู่เกาะเวอร์จินของสหรัฐ (1), เม็กซิโก (1) |
|  เอเชีย | 11 | เลบานอน (2), อินเดีย (2),ฟิลิปปินส์ (2), ไทย (2), อิหร่าน (1) ,ตุรกี (1) ,เวียดนาม (1) |
|  ยุโรป | 10 | เยอรมนี (3), รัสเซีย (3), อังกฤษ (1), เนเธอร์แลนด์ (1), สโลวาเกีย (1), ฮังการี (1) |
|  แอฟริกา | 1 | ไนจีเรีย (1) |
|  โอเชียเนีย | 1 | ตาฮิตี (1) |
มิสอินเตอร์คอนติเนนตัลราชินีทวีป > ประเทศที่ได้ราชินีทวีปตามจำนวน

| 0 | 1 | 2 | 3 |
| --- | --- | --- | --- |
| ประเทศ/ดินแดน | จำนวน | ทวีป | ปีที่ชนะ |
|  ฟิลิปปินส์ | 7 | เอเชียและโอเชียเนียเอเชียแปซิฟิก | 2013, 2014, 2015, 2017, 2018, 20212010 |
|  ปวยร์โตรีโก | 6 | อเมริกาเหนือแคริบเบียน | 2012, 2013, 2016, 20222009, 2010 |
|  เวเนซุเอลา | 5 | อเมริกาใต้อเมริกา | 2012, 2015, 2016, 20242009 |
|  สหรัฐอเมริกา | 4 | อเมริกาเหนืออเมริกา | 2015, 2019, 20242011 |
|  โคลอมเบีย | 4 | อเมริกาใต้ | 2013, 2018, 2021, 2023 |
|  แอฟริกาใต้ | 4 | แอฟริกา | 2012, 2013, 2014, 2019 |
|  เอธิโอเปีย | 4 | แอฟริกา | 2009, 2010, 2011, 2018 |
|  เม็กซิโก | 3 | อเมริกาเหนือ | 2017, 2021, 2023 |
|  รัสเซีย | 3 | ยุโรป | 2013, 2015, 2023 |
|  เวียดนาม | 3 | เอเชียและโอเชียเนีย | 2012, 2013, 2014 |
|  บราซิล | 3 | อเมริกาใต้อเมริกา | 2017, 20222008 |
|  ซิมบับเว | 2 | แอฟริกา | 2015, 2024 |
|  เยอรมนี | 2 | ยุโรป | 2022, 2023 |
|  ไนจีเรีย | 2 | แอฟริกา | 2017, 2022 |
|  อังกฤษ | 2 | ยุโรป | 2012, 2021 |
|  เซเชลส์ | 2 | แอฟริกา | 2008, 2021 |
|  ไทย | 2 | เอเชียและโอเชียเนีย | 2012, 2019 |
|  เปรู | 2 | อเมริกาใต้อเมริกา | 20192010 |
|  เบลารุส | 2 | ยุโรป | 2008, 2009 |
|  เซียร์ราลีโอน | 1 | แอฟริกา | 2023 |
|  ฮังการี | 1 | ยุโรป | 2019 |
|  คอสตาริกา | 1 | อเมริกาเหนือ | 2018 |
|  สโลวาเกีย | 1 | ยุโรป | 2018 |
|  เนเธอร์แลนด์ | 1 | ยุโรป | 2017 |
|  กานา | 1 | แอฟริกา | 2016 |
|  อิตาลี | 1 | ยุโรป | 2016 |
|  ศรีลังกา | 1 | เอเชียและโอเชียเนีย | 2016 |
|  อาร์เจนตินา | 1 | อเมริกาใต้ | 2014 |
|  คิวบา | 1 | อเมริกาเหนือ | 2014 |
|  โปรตุเกส | 1 | ยุโรป | 2014 |
|  จีน | 1 | เอเชียและโอเชียเนีย | 2011 |
|  จาเมกา | 1 | แคริบเบียน | 2011 |
|  สเปน | 1 | ยุโรป | 2011 |
|  โปแลนด์ | 1 | ยุโรป | 2010 |
|  เกาหลีใต้ | 1 | เอเชียแปซิฟิก | 2009 |
|  สาธารณรัฐโดมินิกัน | 1 | แคริบเบียน | 2008 |
|  สิงคโปร์ | 1 | เอเชียแปซิฟิก | 2008 |
ตัวแทนประเทศไทย

นางสาวไทย ได้ลิขสิทธิ์ส่งตัวแทนเข้าร่วมประกวดในปี 2024
มิสยูนิเวิร์สไทยแลนด์ ได้ลิขสิทธิ์ส่งตัวแทนเข้าร่วมประกวดในปี 2023
มิสแกรนด์ไทยแลนด์ ได้ลิขสิทธิ์ส่งตัวแทนเข้าร่วมประกวดตั้งแต่ปี 2013–2022
| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
| 2024 | อะราเบล่า สิตานัน เกรโกรี่ | พัทลุง | เข้ารอบ 22 คนสุดท้าย |  |
| 2023 | ฉัตร์ณลิณ โชติจิรวราฉัตร | กำแพงเพชร | มิสอินเตอร์คอนติเนนตัล 2023 |  1 รางวัลพิเศษ  Power of Beauty  |
| 2022 | อมันดา อแมนด้า เจนเซ่น | ภูเก็ต | เข้ารอบ 20 คนสุดท้าย |  |
| 2021 | ณัฐณิชา ศรีทองสุก | มุกดาหาร | เข้ารอบ 20 คนสุดท้าย |  |
| 2019 | นฤมล คำพันธ์ | เชียงใหม่ | รองอันดับ 2 |  1 รางวัลพิเศษ  ราชินีทวีปเอเชียและโอเชียเนีย  |
| 2018 | อิงชนก ประสาตร์ | สกลนคร | เข้ารอบ 20 คนสุดท้าย |  1 รางวัลพิเศษ  รองอันดับ 1 มิสพลายาคาลาตากัน  |
| 2017 | ศรุชา นิลจันทร์ | ประจวบคีรีขันธ์ | ไม่ผ่านเข้ารอบ |  1 รางวัลพิเศษ  รองอันดับ 2 ชุดประจำชาติยอดเยี่ยม  |
| 2016 | อาทิตยา คุณนะลาภัทร | สิงห์บุรี | เข้ารอบ 15 คนสุดท้าย |  1 รางวัลพิเศษ  ชุดประจำชาติยอดเยี่ยม  |
| 2015 | บุญญาณี สังข์ภิรมย์ | นครปฐม | เข้ารอบ 17 คนสุดท้าย |  2 รางวัลพิเศษ  ขวัญใจช่างภาพ   รองอันดับ 2 ชุดราตรียอดเยี่ยม  |
| 2014 | ภัทราพร หวัง | กรุงเทพมหานคร | มิสอินเตอร์คอนติเนนตัล 2014 |  |
| 2013 | กีรติกา สว่างแจ้ง | พิษณุโลก | เข้ารอบ 15 คนสุดท้าย |  |
| 2012 | คาร์ล่า พอร์ตเตอร์ | กรุงเทพมหานคร | รองอันดับ 4 |  1 รางวัลพิเศษ  ราชินีทวีปเอเชียและโอเชียเนีย  |
| 2011 | กัญญารัตน์ พงศ์กัมปนาท | อุตรดิตถ์ | ไม่ผ่านเข้ารอบ |  |
| 2010 | พิมพวรรณ บรรจงศิริ | ชุมพร | ไม่ผ่านเข้ารอบ |  |
| 2009 | รฐกร สถิตบุตร | กรุงเทพมหานคร | ไม่ผ่านเข้ารอบ |  |
| 2008 | ภีรดา ขจรมาลี | กรุงเทพมหานคร | ไม่ผ่านเข้ารอบ |  1 รางวัลพิเศษ  นางงามมิตรภาพ  |
| 2007 | บัวชมพู วารี | กรุงเทพมหานคร | เข้ารอบ 16 คนสุดท้าย |  |
| 2006 | นุศรา สุขหน้าไม้ | กรุงเทพมหานคร | เข้ารอบ 12 คนสุดท้าย |  |
| 2005 | ณหทัย เล็กบำรุง | กรุงเทพมหานคร | ไม่ผ่านเข้ารอบ |  1 รางวัลพิเศษ  ชุดประจำชาติยอดเยี่ยม  |
| 2004 | สุนิสา ผาสุข | กรุงเทพมหานคร | ไม่ผ่านเข้ารอบ |  |

| 2000 | แสงนภา บุรีศรี | กรุงเทพมหานคร | เข้ารอบ 12 คนสุดท้าย |  |

| 1977 | พรรณรายณ์ แก้วบำรุง | สุราษฎร์ธานี | เข้ารอบ 15 คนสุดท้าย |  |

แต่งตั้งไปประกวด ปี 1977, 2000
ส่งรองชนะเลิศจากเวทีมิสไทยแลนด์ยูนิเวิร์สไปประกวด ปี 2006-2011
ส่งรองชนะเลิศจากเวทีมิสไทยแลนด์เวิลด์ไปประกวด ปี 2012
ส่งรองชนะเลิศจากเวทีมิสแกรนด์ไทยแลนด์ไปประกวด ปี 2013-2022
ส่งรองชนะเลิศจากเวทีมิสยูนิเวิร์สไทยแลนด์ไปประกวด ปี 2023
"ส่งรองชนะเลิศจากเวทีนางสาวไทยไปประกวดปี 2024"
ผอูน จันทรศิริ

| ผอูน จันทรศิริ |
| --- | --- |
เกิด: 12 มิถุนายน พ.ศ. 2505 (62 ปี) ผอูน จันทรศิริ
อาชีพ: นักแสดง ผู้กำกับ นักเขียนบท
ผลงานเด่น: สมร เก่งงาน – เป็นต่อ กำกับ มาลัยสามชาย
โทรทัศน์ทองคำ: บทละครยอดเยี่ยม พ.ศ. 2541 - มารยาริษยา ผู้กำกับการแสดงละครดีเด่น พ.ศ. 2563 - รักแลกภพ
นาฏราช: ผู้กำกับยอดเยี่ยม  พ.ศ. 2553  - มาลัยสามชาย
ThaiFilmDb
ผอูน จันทรศิริ ชื่อเล่น : ปุ๊ย เป็นนักแสดง ผู้กำกับการแสดง มีผลงานกำกับทั้งละครโทรทัศน์ ละครเวที และภาพยนตร์ และยังดำรงตำแหน่งเป็นที่ปรึกษาอาวุโส บริษัท เดอะ วัน เอ็นเตอร์ไพรส์ จำกัด และช่องวัน 31
ประวัติ

ผอูน จันทรศิริ  เกิดเมื่อวันที่ 12 มิถุนายน พ.ศ. 2505 จบการศึกษาระดับชั้นมัธยมศึกษาตอนปลายจากโรงเรียนเตรียมอุดมศึกษา สายศิลป์-ฝรั่งเศส และระดับอุดมศึกษาจากคณะอักษรศาสตร์ จุฬาลงกรณ์มหาวิทยาลัย วิชาเอกภาษาอังกฤษ วิชาโทศิลปการละคร เป็นเพื่อนร่วมรุ่นคณะเดียวกันกับ ยิ่งยศ ปัญญา และเป็นรุ่นน้องร่วมคณะเดียวกันกับ ญาณี จงวิสุทธิ์  หลังจบการศึกษา ผอูนเข้าสู่วงการโดยเป็นผู้เขียนบทละครโทรทัศน์ "พลับพลึงสีชมพู" ออกอากาศทางช่อง 7 ร่วมกัน   จากนั้นเริ่มมีผลงานแสดง ทั้งละครโทรทัศน์ ละครเวที และภาพยนตร์  และได้กับการชักชวนให้กำกับละครโทรทัศน์ของค่ายเอ็กแซ็กท์ เรื่อง "ม่ายค่ะ" เป็นเรื่องแรก เมื่อ พ.ศ. 2537
ผอูนได้กำกับละครโทรทัศน์ และละครเวที เป็นจำนวนหลายเรื่อง และได้กำกับภาพยนตร์เรื่องแรก เมื่อ พ.ศ. 2546 เรื่องเดอะเลตเตอร์ จดหมายรัก จากการชักชวนของ ดวงกมล
ปัจจุบัน ผอูนยังรับงานแสดงละครอยู่ ผลงานที่เป็นที่จดจำคือ บท "สมร เก่งงาน" หรือ พี่หมอน จากละครซิตคอมเรื่องเป็นต่อ ทางช่องวัน 31
ผลงานการแสดง > รายการที่เป็นแขกรับเชิญ

ประตูดวง
คู่หูพลิกล็อก
สามคนอลเวง
3 หนุ่ม 3 มุม
ชิงร้อยชิงล้าน (ยุคแรก, Top Secret, ครั้งหนึ่งในชีวิต)
เวทีทอง
มาตามนัด
น่ารักน่าลุ้น
มาสเตอร์คีย์
โอนลี่วันซันเดย์
บางกอกสเตชัน
The Idol
Princess Diary
ราตรีสโมสร
ศึก12ราศี
ทูไนท์โชว์ (โปรโมทละคร เป็นต่อ)
มาตามนัด รีเทิร์น
หัวใจเดียวกัน
4ต่อ4 CEREBRITY
4ต่อ4 All Star Charity
รู้ไหมใครโสด
อักษรล่าแสน
สวัสดีสเตชัน
เรื่องของเรื่อง
Inside Hall of Fame2018
เหย้าเยือนเพื่อนกัน
ตุ๊กตามสั่ง
ภาตุฆาต Special
เกลือวันเด้อ
ผลงานการแสดง > ภาพยนตร์

กลิ้งไว้ก่อนพ่อสอนไว้ (2534)
จะใหญ่จะย่อก็พ่อเรา (2535)
สมศรี 422 R (2535)
สมศรี 422 R โปรแกรม B ปีนี้ 2 ขวบ (2536)
สมศรี 422 R โปรแกรม D ปีนี้มีน้อง (2538)
อันดากับฟ้าใส (2540)
พรจากฟ้า (2559) รับบท คุณสุพรรณิการ์
ผลงานการแสดง > ละครโทรทัศน์

บนถนนสายเดียวกัน  2528 (ช่อง 9)
ทองพลุและสหาย 2529 (ช่อง 9)
เนื้อนาง 2529 (ช่อง 7)
นางฟ้าสีรุ้ง 2533 (ช่อง 7)
บ้านสาวโสด 2534 (ช่อง 3)
สายฟ้าสลาตัน 2534 (ช่อง 7)
อรุณสวัสดิ์ 2535 (ช่อง 7)
หวานมันส์ฉันคือเธอ 2536 (ช่อง 3)
คู่ชื่นชุลมุน 2536 (ช่อง 5)
สนทนาประสาจน 2537 (ช่อง 5)
รักข้ามคลอง 2539 (ช่อง 3)
เก้าอี้ขาวในห้องแดง 2542 (ช่อง 3)
18 มงกุฏสะดุดรัก 2542 (ช่อง 5)
พรายปรารถนา 2547 (ช่อง 3)
เป็นต่อ 2547 - 2555 (ช่อง 3) / 2555 - 2556, 2557 - ปัจจุบัน (ช่องวัน)
บันทึกจาก(ลูก)ผู้ชาย 2548 (ช่อง 3)
หัวใจช็อกโกแลต 2548 (ช่อง 5)
รักเธอทุกวัน 2550 (ช่อง 3)
ดาวเรือง 2556 (ช่อง 3)
ผลงานการแสดง > ละครเวที

ขอรับฉัน
ชาติชายนายช่อทองดี
บัลลังก์เมฆ เดอะมิวสิกัล รับบทเป็น กติยา
ลูกคุณหลวง รับบทเป็น อัปสร
ทึนทึก รับบทเป็น เบนจี้
รางวัลที่ได้รับ

ท็อปอวอร์ด 2010 ประเภทผู้กำกับละครยอดเยี่ยม จากละครมาลัยสามชาย (ช่อง 5) โดยนิตยสารทีวีพูล (28 ม.ค. 2554)
นาฏราช ครั้งที่ 2 พ.ศ. 2554  ประเภทผู้กำกับยอดเยี่ยม จากละครมาลัยสามชาย
รางวัลโทรทัศน์ทองคำ ครั้งที่ 13 (2541) ประเภทบทละครดีเด่น  จากละครมารยาริษยา (ช่อง 5)
รางวัลโทรทัศน์ทองคำ ครั้งที่ 25 (2553) ประเภทผู้กำกับการแสดงละครดีเด่น จากละครมาลัยสามชาย (ช่อง 5)
รายชื่อเมืองหลวงของพม่า

รายชื่อเมืองหลวงของอาณาจักรต่าง ๆ ในประวัติศาสตร์พม่าตั้งแต่คริสต์ศตวรรษที่ 9 ถึงปัจจุบัน โดยทั่วไปรายการจะจัดเรียงตามลำดับราชวงศ์และตามลำดับเวลา เมืองหลวงของประเทศจะแสดงเป็นตัวหนา